AFRIKAANSE OPSOMMING: Die hidrodinamika binne-in 'n holvesel membraanmodule vir die ultrafiltrasie van drinkwater is ondersoek. Die doel was om 'n hidrodinamiese model te gebruik om die permeaatvloed vir modules van verskeie dimensies te voorspel. Verskillende modelle is oorweeg, maar die meeste kon nie belangrike faktore soos makroskopiese radiale drukqradiente of nat veselverlenging in ag neem nie. Die Poreuse Medium Model was die mees geskikte model en is gebruik saam met Fastf/o, 'n sagteware pakket wat gegrond is op die eindige element metode, om vergelykings vir die drukverspreiding binne-in die module op te los en permeaatvloed te voorspel. Die permeabiliteit van die membrane is verkry met behulp van numeriese en eksperimentele prosedures en 'n waarde van 2.3 x 10-13 m is bepaal. Hierna is 'n koste-analise uitgevoer om die mees ekonomiese module afmetings (Iengte en buitedeursnit) te bepaal vir 'n gegewe produk vloeitempo. Daar is aanvaar dat kapitaalkoste bestaan uit die koste van vesels en module-omhulsel, terwyl bedryfskoste bereken is deur die hoeveelheid energie benodig om die pomp aan te dryf. 'n Kapitaalherwinningsfaktor van 0.3 is gebruik om kapitaalkoste om te skakel na 'n jaarlikse koste. Die optimum module afmetings is 'n lengte van 0.6m en 'n buite-deursnit van tussen 90mm en 160mm. Laastens is die drukverspreidings tydens beide kruisvloeifiltrasie en die terugspoelproses ondersoek. Areas van stagnante vloei kan deur middel van skadu-grafieke geYdentifiseer word, terwyl dit ook moontlik is om die terugspoelproses te optimeer.